ΕΛΛΗΝΙΚΗ ΔΗΜΟΚΡΑΤΙΑ

ΝΟΜΟΣ ΚΟΡΙΝΘΙΑΣ

## ΔΗΜΟΣ ΞΥΛΟΚΑΣΤΡΟΥ-ΕΥΡΩΣΤΙΝΗΣ

**ΑΝΑΚΟΙΝΩΣΗ**

**εγγραφές και επανεγγραφές στους παιδικούς σταθμούς**

Σας κάνουμε γνωστό ότι ξεκίνησε η υποβολή αιτήσεων για την εγγραφή των παιδιών στους Δημοτικούς Παιδικούς Σταθμούς του Δήμου μας .

 Οι αιτήσεις υποβάλλονται στους δημοτικούς παιδικούς σταθμούς **από 10 Μαΐου έως 31 Μαΐου 2024**  και σε όλη την διάρκεια του έτους. Κατά το χρόνο έναρξης και διεξαγωγής της διαδικασίας υποβολής των αιτήσεων, μπορείτε να αποστέλλετε τις συμπληρωμένες αιτήσεις που είναι διαθέσιμες στον ιστότοπο του Δήμου μας μαζί με τα απαιτούμενα δικαιολογητικά**, είτε με συστημένη επιστολή** στην ταχυδρομική διεύθυνση των παιδικών (για τον Παιδικό Σταθμός Ξυλοκάστρου Τέρμα Αντιπτεράρχου Δέδε, Ξυλόκαστρο, 20400/ Παιδικό Σταθμό Δερβενίου : Πεταλού, Δερβένι 20009 , **είτε μέσω email** (Παιδικός Σταθμός Ξυλοκάστρου paidikos@xylokastro.gov.gr /Παιδικός Σταθμός Δερβενίου paidikosder@xylokastro.gov.gr . Σε περίπτωση που αντιμετωπίζετε δυσκολία αποστολής της αίτησής σας, με τους προαναφερόμενους τρόπους μπορείτε να επικοινωνήστε κατά τις εργάσιμες μέρες 10.00- 14.00 στα τηλέφωνα των Παιδικών Σταθμών: Ξυλόκαστρο 2743028311/ Δερβένι 2743032804, **προκειμένου να κανονιστεί ένα εξατομικευμένο ραντεβού**.

Για την εγγραφή των παιδιών στους παιδικούς Σταθμούς **προσκομίζονται να εξής δικαιολογητικά**:

* Αίτηση με συμπληρωμένο ερωτηματολόγιο της μητέρας ή του πατέρα ή του κηδεμόνα του παιδιού.
* Πιστοποιητικό οικογενειακής κατάστασης και Ληξιαρχική πράξη γέννησης του παιδιού.
* Βεβαίωση εργοδότη εάν οι γονείς είναι εργαζόμενοι.
* Βεβαίωση ανεργίας από τον ΟΑΕΔ ή κάρτα ανεργίας σε ισχύ εάν οι γονείς είναι άνεργοι
* Βεβαίωση υγείας του παιδιού συμπληρωμένη και υπογεγραμμένη από παιδίατρο, καθώς και αντίγραφο του βιβλιαρίου υγείας του με τα εμβόλια που προβλέπονται κάθε φορά ανάλογα με την ηλικία του. Επίσης αποτελέσματα φυματινοαντίδρασης Mantoux, όπως κάθε φορά προβλέπεται από το Εθνικό Πρόγραμμα Εμβολιασμών.
* Αντίγραφο της δήλωσης φορολογίας εισοδήματος του τρέχοντος οικονομικού έτους και αντίγραφο εκκαθαριστικού των γονέων.

**Συμπληρωματικά δικαιολογητικά για ειδικές περιπτώσεις :**

* Αναπηρία γονέων ή τέκνου με ποσοστό άνω του 67% :   Προσκομίζεται αντίγραφο απόφασης Υγειονομικής Επιτροπής (ΚΕΠΑ).
* Διαζευγμένοι γονείς: Προσκομίζεται βεβαίωση επιμέλειας αρμοδίου δικαστηρίου και διαζευκτήριο.

 **Ο ΑΝΤΙΔΗΜΑΡΧΟΣ**

**ΚΟΙΝΩΝΙΚΗΣ ΠΟΛΙΤΙΚΗΣ**

**ΠΑΙΔΕΙΑΣ ΚΑΙ ΔΙΑ ΒΙΟΥ ΜΑΘΗΣΗΣ**

 **ΧΡΗΣΤΟΣ Δ. ΚΟΛΟΚΥΘΑΣ**